Vintersorg

Vintersorg er et folk / viking / progressiv / black metal band fra Skellefteå i Västerbottens län, Sverige. Bandet ble stiftet i 1994 av Andreas Hedlund og med noen få andre musikere – opprinnelig under navnet Vargatron (norsk: «Ulvetrone») – med hensikt å basere seg på et musikalsk fundament i black metal, men med hovedsakelig ren sang og mer sporadisk bruk av dyster vokal. Bandet ble oppløst sommeren 1996 og ble senere gjenoppstått under navnet Vintersorg som et enmannsband bestående av «Vintersorg» (Andreas Hedlund), med EP-platen Hedniskhjärtad som ble først utgitt i juli 1998, følgenede kom debutalbumet Till Fjälls i desember 1998. Navnet Vintersorg ble hentet fra bokserien Sagaen om Isfolket av norsk-svenske Margit Sandemo, der karakteren «Vintersorg» er sønn av en stor hedensk leder.

Vintersorg var et soloprosjekt av Andreas Hedlund frem til utgivelsen av studioalbumet Cosmic Genesis i november 2000. Etter at Mattias Marklund begynte i bandet som fullt bandmedlem, ble Vintersorg en duo (referert som «The Vintersorgs»). Andreas Hedlund er også medlem i det norske black metal-bandet Borknagar fra Bergen, og begge medlemmene var tidligere med i det svenske folk metal-bandet Otyg fra Skellefteå.

Under innspillingene til Vintersorgs EP-plate Hedniskhjärtad og de to studioalbumene Till Fjälls og Ödemarkens son, var «Vargher» (Marcus E. Norman) – fra bandene Havayoth, Naglfar og Ancient Wisdom – ansvarlig for programmeringen av trommene. Ifølge et intervju pleide «Vintersorg» (Andreas Hedlund) å synge trommelinjene for ham, og «Vargher» transkriberte dem. I studioalbumet Cosmic Genesis programmerte «Vintersorg» trommene selv.

Bandet har gjennom årene utviklet fra å gjøre folk metal til et mer post-black metal-sound (såkalt «blackgaze»), og har også blitt mer progressiv. Bandets åttende studioalbum, Orkan, ble utgitt i juli 2012, deretter Naturbål i juni 2014, og senest Till Fjälls del II i juni 2017.

 Bandmedlemmer 

 Nåværende medlemmer 
 «Vintersorg» (Andreas Hedlund) – vokal, gitar, bassgitar, keyboard og programmering (1994–)
 Mattias Marklund – gitar og bakgrunnsvokal (1999–)
Simon Lundström – bassgitar og bakgrunnsvokal (2015–)

 Turne medlemmer 

 Benny Hägglund – trommer (2000–2004)
 «Vidvandre» (Christer Pedersen) – keyboard (2000)
 Andreas Stenlund – gitar (2001–2002)
 Nils Johansson – keyboard (2001–2003)
 «Tyr» (Jan Erik Tiwaz) – bassgitar og bakgrunnsvokal (2003–2004)
 Markus Sundquist – keyboard (2003–2004)
 Johan Lindgren – bassgitar (2004)

 Studiomusikere 
 Steve DiGiorgio – bassgitar
 Asgeir Mickelson – trommer
 Lars Nedland – hammondorgel og vokal
 Benny Hägglund – trommer
 Johan Lindgren – bassgitar

 Diskografi 

 Studioalbum 
År utgittTittelPlateselskapLine-up1998Till FjällsNapalm Records«Vintersorg» (Andreas Hedlund)1999Ödemarkens sonNapalm Records«Vintersorg» (Andreas Hedlund)2000Cosmic GenesisNapalm Records«Vintersorg» (Andreas Hedlund) og Mattias Marklund2002Visions from the spiral generatorNapalm Records«Vintersorg» (Andreas Hedlund) og Mattias Marklund2004The focusing BlurNapalm Records«Vintersorg» (Andreas Hedlund) og Mattias Marklund2007Solens rötterNapalm Records«Vintersorg» (Andreas Hedlund) og Mattias Marklund2011JordpulsNapalm Records«Vintersorg» (Andreas Hedlund) og Mattias Marklund2012OrkanNapalm Records«Vintersorg» (Andreas Hedlund) og Mattias Marklund2014NaturbålNapalm Records«Vintersorg» (Andreas Hedlund) og Mattias Marklund2017Till Fjälls del IINapalm Records«Vintersorg» (Andreas Hedlund), Mattias Marklund og Simon Lundström

 EP 
År utgittTittelPlateselskapLine-up1998HedniskhjärtadNapalm Records«Vintersorg» (Andreas Hedlund)

 Singler 
År utgittTittelPlateselskapLine-up2017Fjällets mäktiga murNapalm Records«Vintersorg» (Andreas Hedlund), Mattias Marklund og Simon Lundström2017JökelväktarenNapalm Records«Vintersorg» (Andreas Hedlund), Mattias Marklund og Simon Lundström

 Referanser 

 Eksterne lenker 




Kategori:Folk metal-band
Kategori:Svenske black metal-band
Kategori:Band etablert i 1994